Document ID: /roh_data/filtered/fineweb-2-filterrobots_roh.jsonl.gz/21097

Gesundheitsamt
Uffizi da sanadad
Ufficio dell'igiene pubblica
L'Uffizi da sanadad po vegnir dumandà da conceder sustegn finanzial. Sustegnidas vegnan en quest connex organisaziuns d'utilitad publica che rinforzan la promoziun da la sanadad e la prevenziun u l'agid a persunas attempadas en il chantun Grischun e che sa cunfan cun la strategia dals fatgs chantunals da sanadad.
A norma dals meds finanzials che stattan a disposiziun po il chantun conceder contribuziuns ad organisaziuns per prestaziuns impurtantas en la promoziun da la sanadad ed en la prevenziun (DG 500.000, art. 7 al. 2c) e per la promoziun da l'agid a persunas attempadas (DG 506.000 art. 2 ed art. 36).
Il dretg da survegnir contribuziuns han las organisaziuns, da las qualas ils servetschs sa cunfan cun la strategia dal chantun e che adempleschan ils criteris da giudicament enumerads qua sutvart.